《简伯英伯筠见访雨留信宿》
元代·梁寅

溪谷云昼合，东林微雨来。二友歘俱至，一见纾中怀。

扫我茅茨歘，为君缃帙开。上言风雅醇，下言艳歌谐。

何以相淹留，清醑不盈杯。何以为远赠，愧无琼与瑰。

煦风失坚冰，溪水流湝湝。归鸿正翱翔，浮鹥散参差。

告我遽言旋，定省恒惧乖。懿此孝友心，令德善自培。

愿为王国士，无愧北山莱。

作者简介：梁寅（1303——1389），字孟敬，新喻（今江西省新余市下村镇）人。明初学者。元末累举不第，后征召为集庆路（治所在今江苏南京市，当时辖境相当今南京市及江宁、句容、溧水、溧阳、高淳等县地）儒学训导，晚年结庐石门山，四方士多从学，称其为“梁五经”，著有《石门词》。《明史》有传。元末兵起，明太祖朱元璋征天下名儒修述礼乐时，他被征任，时年已六十有余。在礼局中，讨论精审，诸儒皆为推服。书成后，将就官，他以老病辞，归里。